**«Жамбыл Жабаев атындағы жалпы білім беретін орта мектеп» кмм**

**ҚЫСҚА МЕРЗІМДІ ЖОСПАР**

**Күні:*30.01.17.* Пәні**:***математика***

**Тақырыбы:**Жазбаша қосу, азайту **Мұғалімі**:***Сасенова Анар Советказиновна***

|  |  |  |
| --- | --- | --- |
| **Сынып: 2** | **Қатысқандар саны:** | **Қатыспағандар саны:** |
| **Сабақ негізделген оқу мақсаты (мақсаттары)** | Санның ондық құрамы жайындағы білімге және амалдардың қасиеттеріне сүйеніп, сәйкес ондықтармен және бірліктермен амалдарды разрядтан аттап орындайды; қосу және азайту тәсілдерін түсіндіреді, топта өзара кері есептерді құруды және шығаруды жетілдіреді. |
| **Сабақ мақсаттары** | **Барлық оқушылар:**  |
| Екі таңбалы сандарды қосу мен азайтуда разрядтан аттап қосу мен азайтуды атайдыАмалдардың қасиеттеріне сүйеніп сәйкес ондықтармен және бірліктермен амалдарды разрядтан аттап орындайды, есте сақтайды. |
| **Оқушылардың басым бөлігі:** |
| Алгоритмнің көмегімен қосу мен азайту әдістерін қолданады, түсіндіреді. |
| **Кейбір оқушылар:** |
| Азайту мен қосудың тәсілдерін пайдаланып, берілген өрнектерді есептейді, дәлелдейді. |
| **Тілдік мақсат** | **Оқушылар:** Жазуды пайдаланып азайту мен қосудың тәсілдерін түсіндіреді, кесінділерді салыстырады.Өзара кері есепті шығарады. Өзіндік тапсырмалар, танымдық қабілетке арналған жаттығулар орындайды.  |
| **Негізгі сөздер мен тіркестер:** Разрядтық қосылғыштар, екі таңбалы сандар, бірліктер, ондықтар, кесінді, өрнек, қосу мен азайтудың компоненттері |
| **Сыныптағы диалог/жазылым үшін пайдалы тілдік бірліктер:** |
| ***Талқылауға арналған тармақтар:*** *Жазбаша қосу, азайту, геометриялық фигуралар, мәтін есептер.* |
| ***Сіз неліктен ... екенін айта аласыз ба?*** *Екі таңбалы сандарды қалай қосамыз?**Екі таңбалы сандарды қалай азайтамыз?* |
| ***Жазылым бойынша ұсыныстар:*** *Өрнектердің мәнін табады, геометриялық фигуралардың ұзындықтарын табады, өрнектерді салыстырады.* |
| **Алдыңғы тақырып** | Жазбаша қосу, азайту |
| **Жоспар** |
| **Жоспарланған уақыт** | **Жоспарланған жаттығулар** | **Ресурстар** |
| **Ұйымдастыру кезеңі**(3 минут) | **1-тапсырма – дайындық жүргізу****Мақсат:** Сыныпты сабаққа дайындау.**Өту барысы:** 2 – топтың жұмысына қарай парталарды орналастыру.**Нәтижесі:** Оқушыларға жұмыс жасауға жағдай жасалады.  |  |
| **2-тапсырма – ынтымақтастықта жұмыс істеуге жағдай жасау****Мақсат:** Топқа бөлу **Өту барысы:** Берілген таңбаларға байланысты топқа бөлу.**Нәтижесі:** Сыныптағы оқушылар топқа бөлінеді. | Қосу және азайту таңбалары |
| **3-тапсырма- сабақ тақырыбымен танысу.****Мақсат:** Сабақтың мақсатын анықтайды.**Өту барысы:** Балалар топқа бөлу кезінде қандай таңбаларды алдыңдар? Бұл таңбалар арқылы не істейміз. Онда бүгінгі тақырыбымыз: «Екі таңбалы сандарды екі таңбалы сандарға қосу және азайту».**Нәтижесі:** Сұраққа жауап ала отырып, сабақ тақырыбы мен мақсатын анықтайды. |  |
| **4-тапсырма - Сабақ ережесін бекіту****Мақсат**: Оқушыларды бірлікте, достықта жұмыс істеуге дағдыландыру.**Өту барысы**: Топ ережесін еске түсіреді, соған бағынады.**Нәтижесі:** Топ ішінде қарым – қатынас құру жағжайы жасалады. |  |
| **5-тапсырма- Сыныпта жағымды ахуал қалыптастыру****Мақсат**: Оқушылардың көңіл күйін көтеру, сабаққа назар аудару.**Өту барысы**: Шаттық шеңберіне тұрады.**Нәтижесі:** Сыныпта жақсы психологиялық климат орнату. | Балалармен бірге шеңберге тұрып,ортаға оң қолдарын созып, «Мен бүгінгі сабаққа бар күшімді саламын», «Ал мен бүгінгі сабаққа бар білімімді саламын» және т. б. үлгідегі сөздерді айтып ортаға қолдарын түйістіреді. Мен бүгінгі сабақта жалқаулығымды азайтамын» Мен бүгінгі сабақта тынымсыздығымды азайтамын» деген сөйлемдерді айтып, қолдарын ортадан алып, шапалақ соғады. |
| **Білу****Түсіну**(8 минут) | \* Екі таңбалы сандарды қалай қосамыз? Екі таңбалы сандарды қалай азайтамыз?Осы сұрақтарға жауап беру ұсынылады. \* Үй тапсырмасын мысалдармен дәлелдеу. | Тапсырмасы жазылған үлгілер  |
| **Қолдану**(5 минут) | № 1, № 2 тапсырмаларды орындағанда берілген қосындылардың, айырмалардың мәндерін табады. Оларды қосу мен азайту тәсілдерін түсіндіргенде пайдаланады. | ТаймерСлайд  |
| **Сергіту сәті**(2 минут) | Шеңберге тұрып ең кіші ондықтан бастап бірліктермен санайды. Келесі ондыққа жеткенде қосу таңбасын көрсетсе, ары қарай санай береді. Азайту таңбасын көрсетсе, кері қарай санайды. | Қосу мен азайту таңбасы |
| **Талдау**(5 минут) | № 3 тапсырма. Кесінділердің ұзындықтарының қосындысы мен айырмасын тауып, олардың ұзындықтарын салыстырады. | Оқулық, сызғыш, дәптер, қарындаш, өшіргіш |
| **Жинақтау**(4 минут) | № 4 тапсырма.Түсіндіре отырып шығару арқылы сабақ тақырыбын тұжырымдайды. | Тақырыптық жаттығуДәптерТақтабор |
| **Бағалау**(5 минут) | 1. № 5 тапсырма\* Мәтін есепті шығарып және кері есеп құрастырады2. № 6 тапсырма\* Ең кіші ондықты 2 онд., 4 онд., 6 онд., 8 онд. артырады. \* Ең үлкен ондықты 8 онд., 6 онд., 4 онд., 2 онд. кемітеді.3. Шығармашылық тапсырма. \* Әр түрлі тәсілін көрсете отырып орындайды.4. Ойын «Кел, ойнайық!»  | Тақырыптық жаттығуДәптермен жұмыс |
| **Рефлексия**(3 минут)  | «Еркін микрофон» стратегиясы\* Микрофонды алып сабақта не ұнады, не ұнамады деп оқушылар өз ойларын айтады. | микрофон |
| **Бағалау**(4 минут) | «Жетістік баспалдағы» тәсілін қолданамын |  |
| **Үй жұмысы**(1 минут) | 151 бет № 7 тапсырма\* Өрнектерді салыстыру. |  |
| **Қосымша ақпарат** |
| Саралау – Сіз қосымша көмек көрсетуді қалай жоспарлайсыз? Сіз қабілеті жоғары оқушыларға тапсырманы күрделендіруді қалай жоспарлайсыз? | Бағалау – оқушылардың үйренгенін тексеруді қалай жоспарлайсыз? | Пәнаралық байланыс: Пәнаралық байланыс Қауіпсіздік және еңбекті қорғау ережелері АКТ-мен байланыс Құндылықтардағы байланыс |
|  | * Болашақта оқушылардың үйренгенін тестер, бақылау жұмыстары, өзіндік жұмыстар арқылы жоспарлаймын деп ойлаймын.
 | * Әдебиеттік оқу мен бейнелеу пәндерімен байланыс болды.
 |
| **Рефлексия**Сабақ/оқу мақсаттары шынайы ма? Бүгін оқушылар не білді? Сыныптағы ахуал қандай болды? Мен жоспарлаған саралау шаралары тиімді болды ма? Мен берілген уақыт ішінде үлгердім бе? Мен өз жоспарыма қандай түзетулер енгіздім және неліктен? | **Төмендегі бос ұяшыққа сабақ туралы өз пікіріңізді жазыңыз.** Сол ұяшықтағы Сіздің сабағыңыздың тақырыбына сәйкес келетін сұрақтарға жауап беріңіз. Сабақ мақсаттары шынайы шынайы болды деп ойлаймын. Себебі тақырыпты оқушылардың өздері бір – біріне түсіндірді. Бірінің білмегенін екіншісі толықтырып отырды. «Қосу» тобындағы оқушылар екі таңбалы санды екі таңбалы санға қосуды жақсы түсіндіріп өтті. Ал «азайту» тобының оқушылары екі таңбалы санды екі таңбалы саннан азайтуды толық түсіндіре алмады, осы кезде «қосу» тобының оқушылары көмек көрсете білді. Сабақта сыныптағы оқушылардың ахуалы жұмыс істеуге қолайлы болды, олардың көңіл - күйлері де жақсы болды. Зерттеу сабағының бірінші күні жоспарланған уақыт ішінде сабақ кезеңдерін өткізе алмадым. Себебі сабақ барысында әр кезеңге бөлінген уақыттарды дұрыс пайдаланбадым. Сабақ жоспар бойынша өтті, ешқандай да түзету енгізбедім. |
| **Қорытынды бағалау****Қандай екі нәрсе табысты болды (оқытуды да, оқуды да ескеріңіз)?**1. Ұйымдастыру кезеңінде оқушылар шаттық шеңберге тұрған кезде өз бойларынан жаман қасиеттерін азайтамыз, жақсы қасиеттерді бойымызға қосамыз деген болатын, сол сөздерінде тұрып, тақырыпты түсіндіру барысында оқушылар өздерінің жақсы жақтарын көрсете білді.2. Сабақ соңында оқушылар өздерін «Баспаладақ» әдісі бойынша бағалады. Бағалау кезеңінде үндемей қояды немесе өздерін – өздері жоғары бағалайтын шығар деген қауіпте болдым. Оқушылар өте белсенді болды. Таратылып берілген стикерге аттарын жазып, баспалдақтарға қойды. Олар өздерін – өздері бағалауда әділ бағалады. Қандай екі нәрсе сабақты жақсарта алды (оқытуды да, оқуды да ескеріңіз)?1. Топта оқушылар бір – біріне көмектесе білді.2. Оқушылар үшін сергіту сәті жақсы өтті. Сабақ барысында мен сынып немесе жекелеген оқушылар не білдім?  Бүгінгі сабақта Алтынай мен Махаббаттың көп сасқалақтағанын байқадым. Олар сұрақтарға жауап беру кезінде абдырып, естері шығып кетті. Екеуін келесі сабақтарда тағы байқап көргім келеді.  |

 Ұйымдастыру кезеңінде оқушыларды шаттық шеңберге тұрғызып, бүгінгі сабақта «Өз бойларыңнан қандай жаман қасиеттерді азайтасың, ал қандай жақсы қасиеттерді қосасыңдар? – деп сұраған кезімде олар: өз бойларынан мынандай жаман қасиеттерін азайтамыз, ал мынандай жақсы қасиеттерді бойымызға қосамыз деп өз ойларын жақсы айтты. Мысалы: «Мен бүгінгі сабаққа бар күшімді саламын», «Ал мен бүгінгі сабаққа бар білімімді саламын» және т. б. үлгідегі сөздерді айтып ортаға қолдарын түйістіреді. Содан кейін бүгінгі сабақта бойларындағы жаман қасиеттерді азайтатынын айтып, мысалы: «Мен бүгінгі сабақта жалқаулығымды азайтамын», « Мен бүгінгі сабақта тынымсыздығымды азайтамын», « Мен бүгінгі сабақта баяулығымдығымды азайтамын» деген сөйлемдерді айтып, қолдарын ортадан алып, шапалақ соғып, оқушылар бір – біріне қарап ақырын ғана жымыңдап күлісіп қойды.

 Бұл сабақта топқа бөлінгенде оқушылар сабақ тақырыбына байланысты «қосу» және «азайту» таңбалары арқылы тез әрі жылдам бөлінді.Топқа бұлай бөлуім оқушыларға тақырыпты атап жатудың қажеттілігінен арылтады деген ойым болды.

 Үй тапсырмасын тексеру барысында оқушылардың көп бөлігі тапсырманы дұрыс шығармай келгенін байқадым. Бұл жерде өзімнен кемшілік кетті деп ойлаймын, себебі өткен сабақта үй тапсырмасын дұрыс түсіндірмеген шығармын деген ойда қалдым. Осы кезде екі – үш минутымды бөліп үй тапсырмасына түсінік бере кетпедім бе екен деген ойда қалдым. Бұл менің үлкен кемшілігім болды. Бірақ келесі сабақтарда бұл тапсырмаға ұқсас тапсырмалар бар, келесі сабақ барысында түсіндіремін деген ой түйдім. Үй тапсырмасын қате шығарып келген оқушыларға «Сен тапсырманы дұрыс шығармағансың!», «Дұрыс емес!» деп ренжіп сөйледім. Бұл да менің тағы да үлкен кемшілігімнің бірі болды.

 Көркем жазуға берілген сандардың ондықтары мен бірліктерін атағанды және 46 санын разрядтық қосылғыштарға жіктеуді, екі таңбалы сандарды екі таңбалы сандаға қосу мен азайтуды Толғанай мен Бақытжан, Әділет пен Нұржау бірден түсіндіріп, айтып өтті.

 Тақырыпты оқушылардың өздері бір – біріне түсіндірді. Бірінің білмегенін екіншісі толықтырып отырды. «Қосу» тобындағы оқушылар екі таңбалы санды екі таңбалы санға қосуды жақсы түсіндіріп өтсе, ал «азайту» тобынан шыққан оқушылар екі таңбалы санды екі таңбалы саннан азайтуды толық түсіндіре алмай, топтағы оқушылардың көмегі арқылы түсіндіріп шықты.

 Сергіту сәтінде тақырыпқа байланысты өткіздім. Оқушылар шаттық шеңберіне тұрып, оқушылардың үзілісте ойнайтын «Торғай ұшты» ойынына келтіріп өткізуге тырыстым. Толық ондықтарды көрсетіп, мысалы 80 саны қасына қосу таңбасын қойсам, 80 – нен ары қарай санайды, белгі беріп, 60 санын көрсетіп, қасына азайту таңбасын қойсам, 60 – тан кері қарай санайды. Оқушылар ойын барысында абдырап, естері шығып кетті, сол кезде өзімнің дауысымның қаттырақ шыққанын байқадым. Дауысымның ырғағынан оқушылар сергіту сәтінде ойынды дұрыс ойнай алмады деп ойлаймын. Сергіту сәтінің сәтсіздеу болғаны өзімнің жіберген үлкен кемшілігімнің бірі екенін білдім.

 Тапсырмаларды орындау барысында оқушылар тақырыпқа байланысты оқулықтағы № 4 тапсырманы түсіндіре отырып тақтада орындады. Оқушылардың басым көпшілігі дұрыс түсіндіре білді. Тек Толғанай мен Бақытжан екеуі тақтаға шыққанда оқушылар тарапынан көмек көрсетілді. № 6 тапсырманы жұппен орындауға берілді. Бұл кезде жақсы оқитын оқушыларым Алтынай мен Махаббат дұрыс орындай алмай қалды. Тапсырмаларды орындату барысында өзімнің тағы бір кемшілігім шыдамсыздығымды байқадым.

 Сабақ соңында оқушылар өздерін «Баспаладақ» әдісі бойынша бағалады. Бағалау кезеңінде үндемей қояды немесе өздерін – өздері жоғары бағалайтын шығар деген қауіпте болдым.Оқушылар өте белсенді болды. Таратылып берілген стикерге аттарын жазып, баспалдақтарға қойды. Олар өздерін – өздері бағалауда әділ бағалады. Осы кезде тағы бір өзімнің кемшілігім өзін – өзі төмен бағалаған екі оқушыма «мен сендердің келесі сабақтарды бұдан да жоғары баға алғандарыңды қалаймын» деген өтінішімді білдірмедім.